Държавен вестник, бр. 20, 2010 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  20
Ч а с т  І І
ПРИЛОЖИМО ЗАКОНОДАТЕЛСТВО
Член 6
1. Осигурените лица, спрямо които се прилага 
този договор, се подчиняват изключително на 
законодателството на тази договаряща страна, на 
територията на която извършват трудова дейност. 
2. От разпоредбите на алинея 1 на този член 
се правят следните изключения:
2.1. към осигурените лица, които осъщест­
вяват трудова дейност на територията на двете 
договарящи страни, се разпростира законода­
телството на тази договаряща страна, на тери­
торията на която се намира местоживеенето 
на лицето; 
2.2. към осигурените лица, които попадат 
под действието на законодателството на едната 
договаряща страна и са изпратени на работа 
за определен период на територията на другата 
договаряща страна, се прилага законодателство­
то на първата договаряща страна при условие, 
че срокът на командировката не надвишава 
две години; при съгласие на компетентните 
органи или посочен от тях орган (институция) 
за всеки индивидуален случай срокът за при­
лагане на законодателството на изпращащата 
договаряща страна може да бъде продължен, 
но за не повече от една година; 
2.3. по отношение на сътрудниците на ди­
пломатическите представителства и работещите 
в консулските служби на договарящите страни, 
а също и за частните домашни работници се 
прилагат съответните разпоредби на Виенската 
конвенция за дипломатическите отношения 
от 18 април 1961 г. и Виенската конвенция за 
консулските отношения от 24 април 1963 г.; 
2.4. към членовете на екипажа на плавателни 
съдове се прилага законодателството на тази до­
говаряща страна, под флага на която се извършва 
плаването; за лица, наети на работа за товаро-
разтоварителни дейности и ремонт на съдовете 
или за охрана на пристанището, се прилага 
законодателството на тази договаряща страна, 
на чиято територия се намира пристанището; 
2.5. за персонала на транспортни предприя­
тия, осъществяващи международни превози на 
територията на двете договарящи страни, се 
прилага законодателството на тази договаряща 
страна, на чиято територия е регистрирано 
съответното предприятие. 
Член 7
1. Членовете на семейството, придружаващи 
осигуреното лице, се подчиняват на законо­
дателството на същата договаряща страна, на 
което и осигуреното лице съгласно алинея 1 
на член 6 на този договор.
2. Алинея 1 от този член не се прилага, ако 
членовете на семейството на основание на 
собствената си трудова дейност се подчиняват на 
законодателството на другата договаряща страна.
Ч а с т  І І І
ОБЕЗЩЕТЕНИЯ ЗА ВРЕМЕННА НЕРАБО­
ТОСПОСОБНОСТ И МАЙЧИНСТВО
Член 8
При определяне на правото на обезщетение 
за временна неработоспособност и майчинство, 
а също и на размера им се отчита целият осигу­
рителен (трудов) стаж, придобит на територията 
на двете договарящи страни, освен в случаите, 
когато периодите на този стаж съвпадат по 
време на тяхното придобиване. 
Член 9
Обезщетения за временна неработоспособ­
ност и майчинство се отпускат и изплащат 
съгласно законодателството и за сметка на тази 
договаряща страна, на чието законодателство 
е подчинено осигуреното лице. 
Ч а с т  I V
ПЕНСИИ 
Член 10
1. При определяне правото на пенсия в 
съответствие със законодателството на догова­
рящите страни и при превръщане на пенсионни 
права в съответствие със законодателството на 
Руската федерация се отчита осигурителният 
(трудовият) стаж, придобит на територията на 
двете договарящи страни, освен в случаите, 
когато периодите на този стаж съвпадат по 
време на тяхното придобиване. 
2. В случаите, когато съгласно законода­
телството на една от договарящите страни 
правото на пенсия възниква и без зачитането 
на осигурителния (трудовия) стаж, придобит на 
територията на другата договаряща страна, то 
първата договаряща страна отпуска пенсия на 
основание на своя осигурителен (трудов) стаж 
(придобит на нейна територия).
Това правило се прилага и в случаите, когато 
при отпускането на пенсия в Руската феде­
рация съгласно този договор осигурителният 
(трудовият) стаж, придобит на територията на 
Руската федерация, зачетен при превръщането 
на пенсионни права, представлява не по-малко 
от 25 години за мъжете и 20 години за жените.
При това изчислението и потвърждаването 
на осигурителен (трудов) стаж става съгласно 
законодателството на тази договаряща страна, 
която отпуска пенсия. 
3. Ако продължителността на осигурител­
ния (трудовия) стаж, придобит в съответствие 
със законодателството на едната договаряща 
страна, е по-малко от една година и този пе­
риод не дава право на пенсия, той се зачита 
от компетентната институция на другата дого­
варяща страна при условие, че със зачитането 
на осигурителния (трудовия) стаж, придобит 
на територията на първата договаряща страна, 
възниква право на пенсия.